钦定古今图书集成/历象汇编/岁功典/第094卷 > 《云南志书》 > 腊日游孤山访惠勤惠思二僧 宋苏轼
## 钦定古今图书集成/历象汇编/岁功典/第094卷 > 《云南志书》 > 腊日游孤山访惠勤惠思二僧 宋苏轼

“天欲雪云满湖，楼台明灭山有无。水清出石鱼可数，
林深无人鸟相呼。腊日不归对妻孥，名寻道人实自
娱。道人之居在何许，宝云山前路盘纡。孤出孤绝谁
肯庐，道人有道山不孤。纸窗竹屋深自暖，拥褐坐睡
依圆蒲。”天寒路远愁仆夫，整驾催归及未晡。出山回
望云木合，但见野鹘盘浮图。兹游淡薄欢有馀，到家
恍如梦蘧蘧。作诗火急追亡逋，清景一失后难摹。